
RECENZII 


Dialoguri în cheie muzicală 
de lon Bogdan Ștefănescu 
sau «Timpul regăsit » 


Lena Vieru Conta 


Am citit cu mare interes 
și plăcere cartea lui lon 
Bogdan Ștefănescu, Dialoguri 
în cheie muzicală, apărută la 
Editura Muzicală și lansată în 
mai 2022 în cadrul SIMN. 
Pentru cineva care a cunoscut 
aproape toate personajele 
cărţii, e mai mult decât un izvor 


ION BOGDAN ȘTEFĂNESCU de noi informații biografice și 
, de reflecții asupra psihologiei 


umane: e și o retrăire a unor 


Dialoguri vremuri de neuitat. Pentru orice 


tn cheie muzica Li cititor, muzician sau nu, cartea 

e si o fresca a vietii muzicale 

romanesti din ultimele decenii, 

Edina Musil cu incursiuni in epoci si mai 

vechi. Nu in ultimul rand, e si 

un portret al autorului insusi, flautistul si poetul lon Bogdan 

Stefanescu: prezenta sa, poemele sale, intrebarile si reactiile 

din interviuri sunt armatura acestui volum de peste 345 de 
pagini, care mentin constante atentia si curiozitatea cititorului. 

Cartea conţine două mari secțiuni si o prefață, in care 
autorul isi explică demersul: ca «interpret îndrăgostit de cei pe 
care îi cântă», își dorește să devină «un soi de alchimist al 
sufletelor» și să imortalizeze compozitori pe care i-a cântat, i-a 
cunoscut, i-a admirat. Partea a doua a volumului, mult mai 
amplă, e alcătuită din interviuri publicate timp de 15 ani în 
revista Cultura, pe când prima parte compensează cu schițe de 
portret, regretul autorului de a nu fi apucat să consemneze 
discuțiile cu câţiva compozitori ce nu mai sunt în viata. Schitele- 
portret sunt construite în jurul amintirilor unor întâlniri 
profesionale și se încheie cu câte o poezie dedicată fiecărui 
compozitor. Autorul vădește un fin spirit de observaţie, o intuiţie 
remarcabilă și o memorie a gestului ieșită din comun. O anume 
viteză a scrierii trădează presiunea preaplinului de sentimente. 
lon Bogdan Ștefănescu relatează întâlnirile sale cu Anatol 
Vieru, Tiberiu Olah, Ștefan Niculescu, Aurel Stroe, Horaţiu 
Rădulescu, Dan Voiculescu, Liana Alexandra, Dumitru 
Capoianu, Radu Paladi, Pascal Bentoiu, Johnny Răducanu și 
Adrian Enescu (în ordinea anilor în care aceștia au părăsit 
lumea celor vii, excepție făcând Johnny Răducanu, de care 
publicul s-a despărţit în 2011, așezat înaintea lui Adrian 
Enescu, dispărut în 2016) într-un ritm alert, cu umor, cu referiri 
punctuale la aspectele vieţii ultimelor decenii ale secolului XX. 
Deosebit de pregnante sunt evocările lui Tiberiu Olah, Aurel 
Stroe, Dumitru Capoianu, Pascal Bentoiu, Horaţiu Rădulescu, 
fie prin consemnarea unor gesturi și atitudini, fie prin citat, dacă 
nu exact, atunci perfect în spiritul personajului — se vede astfel 
și un anumit acordaj actoricesc al lui lon Bogdan Ștefănescu: 
atenţia fata de gest, manieră. Evocarea lui Tiberiu Olah conţine 
și o succintă descriere a anului 1989: «într-o lume mohorâtă, cu 
foarte mult noroi pe străzi, cu oameni triști și infrigurati, cu cozi 
interminabile la orice, artiștii, respectaţi și adulati în societate, 
sădeau speranţe în inimile și ochii compatriotilor (...) Locurile 
de muncă, în general prost plătite, erau sigure. Casă primeai, în 
mod normal, de la partid». lon Bogdan Ștefănescu descrie, 
laconic, modul de aprovizionare, cele două programe de 
televiziune, atmosfera acelor ani, «cu bune și cu rele», studiul 
la instrument «la lumânare» când se întrerupea curentul; 
povestește și începutul studiilor sale la Conservatorul din 
București. Pe acest fundal, întâlnirea cu Tiberiu Olah în martie 

1989, într-o sală de studiu, are forță cinematografică: «la un 
moment dat, ușa clasei s-a deschis timid, fără să pot observa 
un profil clar în nișa deschizăturii». Olah e perceput și descris 
cu sensibilitatea auditivă specifică scriitorului-muzician: «îl văd 
si îl aud și astăzi (..) se poticnea cumva în limba romana, dar 
folosea niște cuvinte atât de plastice, atât de sugestive, vocea i 
se schimba atât de rapid în timp ce exemplifica momente din 
textul muzical și căpăta inflexiuni uimitoare (...) devenise 
actorul perfect: mimica fetii mă fascina, cântatul din voce friza 
perfecțiunea, fiindcă putea imita orice: și vântul și ploaia și 
soarele si luna sau disperarea, drama, răvășirea, panica, 
deșertăciunea, resemnarea (...) Fascinant era si în momentele 
de suspans, de pauză, de liniște, în care toată fiinţa lui se mișca 
la ralanti sau stătea la panda (...)». Aurel Stroe e numit «cel 
mai sofisticat compozitor», are o privire «ca de stilet» și soluții 
de compoziție «eclatante, spectaculoase, de multe ori 
șocante», e un «degustător al deliciilor vieţii», «trăitor numai și 
numai întru muzica». Repetitia cu Trio Contraste din Germania, 
probabil în 2002, e descrisă cu mult umor si cu simţ teatral- 
cinematografic: «ușa sălii s-a deschis și a intrat cu pas nesigur, 
ușor gârbovit, cu privirea în pământ și cu un aer de continuă 
preocupare, marele Aurel Stroe». Citatul - exact sau 
aproximativ - surprinde perfect stilul direct, chiar dur, al lui Aurel 
Stroe: «Dragă, eu nu sunt de acord cu ce aveţi voi de gând sa 
faceți. Un flaut nu poate suna ca un contrabas, orga nu poate fi 
înlocuită cu pian, percuție si mai știu eu ce flaut. E un gest total 
nepotrivit, pe care eu nu-l girez». La fel de verosimilă e și 
reacția compozitorului la cele auzite — Aurel Stroe nu era un 
inflexibil - și absolut autentică e probitatea sa profesională: «Aș 
vrea ca, de aici înainte, această partitură să fie semnată Stroe- 
Petrescu». O scurtă și percutantă eboșă-portet a excelentului 
pianist timișorean Sorin Petrescu se distinge și ea în fundalul 
textului despre Stroe. In evocarea lui Dumitru Capoianu — 
«capo di tutti capi» - există o conversaţie telefonică în care se 
recunoaște umorul compozitorului - umor de-acum trist, pe 
patul de suferință; amânarea periodică a interviului pe pretexte 
meteorologice e un amănunt plin de pitoresc. Pascal Bentoiu e 
descris în câteva cuvinte: «Mereu mi s-a părut că există o 
discrepanta între fizionomia maestrului, firavă, delicată și vocea 
atât de bărbătească, cu rezonanţe grave, dublate de o căldură 

aparte, o voce penetranta și calmă în același timp, un timbru cu 
totul special, care te atrăgea, te fermeca, asemeni unui duh 
bun». Reticenta lui Pascal Bentoiu la a mai apărea în public (cei 
ce l-au cunoscut știu că de mult timp nu mai dorea să fie 
chemat la aplauze pe scenă), marea sa rezervă, modestia, 
refuzul onorurilor apar în replicile redate cu precizie: «lonut, eu 
te cunosc bine, te ascult cu solo-uri minunate în cadrul 
orchestrei (...) Ești un muzician excepţional, dar de ce umbli tu 
după cai morți?» sau «(...) dar eu m-am retras, nu mai vreau 
să se vorbească despre mine». Întâlnirea tardivă cu Radu 
Paladi justifică descrierea «o ființă firavă, plapanda, 
imponderabilă». Cei ce l-au cunoscut tânăr, știu că avea ceva 
de tigru — temperamentul, mersul, imprevizibilitatea felină. 
Acestea apar însă când Radu Paladi se așează la pian: 
«virtuozitatea sa pianistică încă avea strălucire. Devenise brusc 
un tânăr plin de vivacitate, de forță. Până si vocea i se 
preschimbase într-una plină de vigoare». Alura leonină a lui 
Ștefan Niculescu e sintetizată în două fraze: «Avea un soi de 
prestanta care impunea imediat respect. Absolut toată lumea 
muzicală îl pretuia si respecta fără putere de tăgadă». In 
discuţiile lui lon Bogdan Ștefănescu cu Ștefan Niculescu apare 
implicarea acestuia în viata cetăţii: « ...vorbeam într-una despre 
muzica contemporană, despre cum ar trebui organizat festivalul 
SIMN inițiat chiar de dânsul, despre ce ar trebui să facă 
oficialitățile pentru creatorii și interpreţii români. Imi spunea că 
dacă ar fi fost ministrul culturii m-ar fi institutionalizat». Proiectia 
lui Ştefan Niculescu în viața politica a României 
postdecembriste transpare ca o dorinţă ce se extinde peste 
activitatea muzicală; forța personalităţii sale revine leitmotivic în 
multe din inteviurile contemporanilor săi. Dan Voiculescu e 
«rasat, de un calm desăvârșit, cu farmec personal»; la repetiție 
«se așează timid într-o bancă asemenea unui student la prima 
întâlnire cu profesorul» ; e exigent si modest. Liana Alexandra îi 
apare autorului «mereu  îngândurată, preocupată», dar 
luminându-se brusc la fata și răspunzând ceremonios când o 
salută pe culoarele Conservatorului. O descrie venind 
«entuziastă, mereu cu cuvinte de laudă, mereu fericită» la 
repetiţii, pertinentă în observaţii și cu un umor «destul de 
usturător». Horaţiu Rădulescu se înfățișează ca un «Zorro al 
muzicii contemporane», purtând o pălărie cu boruri largi, 

«pelerină generoasă», «sprinten, în ciuda siluetei rotunjite». 
Partiturile sale neconvenţionale șochează, gesturile bruște îl fac 
să semene cu un liliac cu pălărie. Evocarea lui Horaţiu 
Rădulescu conţine și un episod memorabil, în care Doina 
Rotaru îl acompaniază impecabil pe Pierre-Yves Artaud citind la 
prima vedere Sonata de Hindemith. E amuzantă și reacţia lui 
Dan Dediu la o piesă a lui Horaţiu Rădulescu: «genială, parcă 
ar fi un călugăr beat care se roagă!» Adrian Enescu devine 
«imponderabil», transfigurat de muzică, în ciuda staturii sale 
«impunătoare, de rugbist». lon Bogdan Ștefănescu relevă în 
modul cel mai direct gentiletea amândurora: «Era impresionant 
să auzi un creator vorbind despre colegii săi de breaslă în 
termeni atât de elogioși». Foarte bine surprinsă e și o latură 
copilăroasă a compozitorului: «(...) îmi trimitea producții proprii, 
să le ascult, asteptându-mi părerea, ca un copil. Aveam grijă să 
fiu întotdeauna prompt cu răspunsul, spre a-l feri de stările de 
neliniște ori de tristețe ce-i puneau mult prea ușor stăpânire pe 
suflet». Minunat e și pasajul «acasă la el, se mândrea 
aratându-ne ultimele achiziţii pentru studioul său, unic în 
România, adaptat continuu la cerințele momentului, dar se 
putea arăta la fel de încântat și de aparatul de făcut pâine, spre 
exemplu, pe care îl iubea cu aceeași convingere». Johnny 
Răducanu e evocat prin ceața amintirii, cu nostalgie si cu un 
text de Nichita Stănescu despre marele nostru jazzman. Anatol 
Vieru, a cărui schita-portret e de fapt prima în carte, e descris 
ca «un bărbat înalt, frumos, deștept și puternic», care «emana 
un soi de siguranţă blândă când dialoga cu tine, creandu-ti 
parcă încredere, dar și dependență. Simteai nevoia unei păreri 
sau confirmări din partea sa, căci avea prestanta autorității 
perfecte». 

Impresionează în această galerie de portrete și 
activitatea prodigioasă de interpret a autorului, repertoriul său, 
naturaletea și disponibilitatea fata de colegii din Trio Contraste, 
maleabilitatea și puterea de adaptare la cerințele atât de 
diverse ale creatorilor. Narator alert dar și poet ce manuieste 
abil imagini ale unui univers când încremenit în timp, când 
bântuit de stihii, lon Bogdan Ștefănescu creează o lume în care 
motivul zborului contrastează cu materia minerală, lichefiată 
sau incandescentă. Poeziile surprind prin metaforă sau aluzie 
câte ceva din aura fiecărui compozitor evocat; constantă e 

sugestia sonorului, fericit împletită cu vizualul, olfactivul, tactilul. 
Există ritm și un bun simţ al timpului - practica muzicală își 
spune cuvântul, confirmând tradiţia antică grecească. 

Interviurile - partea cea mai voluminoasă a cărţii - sunt o 
expoziţie colectivă de autoportrete moșite iscusit. Găsim în ele 
detalii autobiografice, judecăţi de gust, consideraţii despre viata 
și creaţie, despre alţi muzicieni și, desigur, dezvăluiri 
psihologice, multe involuntare. Detalii autobiografice inedite 
apar mai ales la Theodor Grigoriu, Carmen Petra-Basacopol, 
Ludovic Bacs, Remus Georgescu, Eugen Wendel, Cornelia 
Tăutu, Irina Odagescu-Tutuianu, Nicolae Brandus, Vladimir 
Cosma, Horia Surianu, Violeta Dinescu; li se adauga reflectii 
interesante despre metode de creatie, opinii despre arta si 
societate si invariabil, despre Enescu — constanta intrebarilor lui 
lon Bogdan Stefanescu. Diapazonul acestor opinii variaza intre 
adoratie si interes moderat; dăinuie însă un unanim respect. 
Din interviul lui Theodor Grigoriu, desi subiectul principal e 
Enescu, aflăm lucruri interesante despre meseria azi uitată de 
gravor de partituri, zvonurile vremii, amintiri despre Uniunea 
Compozitorilor în anii 1930-40, despre Jora, Silvestri, Bentoiu, 
Vladimir Cosma, Liviu Ciulei, ca și despre caracterul lui 
Theodor Grigoriu, ce răzbate printre rânduri: un om capabil de 
elanuri de maximă admiraţie - pentru Constantin Brăiloiu, 
pentru Enescu — «eu l-am iubit atât de mult pe Enescu încât as 
fi vrut să fiu sclavul lui, să-i duc bagajele», pentru Sherban 
Lupu - intepretul ideal al lui Enescu, dar și de aciditate. 
Constiinta deplină a propriei sale valori, consemnarea unor 
succese proprii —  «(...) și mereu aveam un succes 
extraordinar» sau «și a fost realmente un triumf» compensează 
suspiciunea de a fi perceput ca «un epigon al lui Enescu». Un 
personaj complicat ! 

Elemente biografice inedite apar în interviurile lui 
Carmen Petra-Basacopol — amintiri despre casa de creaţie de 
la Pelișor, despre creatorii pe care i-a întâlnit acolo (Marin 
Preda, Theodor Mazilu, Paul Gherasim ș.a.) - și în al lui Remus 
Georgescu, care descrie un parcurs dificil, dar atotcuprinzător 
în studiul muzicii. Găsim la el și o clasificare interesantă a 
dirijorilor în analitici — Silvestri - și «oameni de orchestra» - 
George Georgescu, cu unele «repetiții modeste», dar concerte 
întotdeauna bune; dăm și de o  regretabilă, injustă 


94 


Revista MUZICA Nr. 7 / 2022 


desconsiderare a dirijorilor români contemporani — «din păcate, 
noi nu ne putem lăuda cu prea multi dirijori, fiindcă scoala nu 
prea mai produce personalități», alături de critica festivalului 
Enescu, care neglijează compozitorii români ai «generaţiei de 
aur». Interviul lui Remus Georgescu e amplu și dens, interesant 
de comparat cu cel al discipolilor săi, Gabriel Mălăncioiu și 
Gabriel Almași, care îl omagiază ca muzician, profesor, om. 
Cei doi compozitori stabiliți în Timișoara se departajeaza de 
«cei impatimiti de studiul matematicii», deși Almași recunoaște 
că matematica l-a ajutat; Mălăncioiu se declară atras de muzici 
ritualice, pe când Almasi îl adoră pe Monteverdi și e fascinat de 
theremin; amândoi preferă computerul scrisului de mână și 
privesc mai degrabă spre Viena, decât spre Bucuresti. Si 
Eugen Wendel e fascinat de muzica barocă, despre care dă 
informaţii noi; vorbește la obiect și cu modestie și de propriile 
sale tehnici componistice. Procesul componistic, drumul de la 
idee la sonorizarea ei e unul din nucleele interviurilor Doinei 
Rotaru, Dan Dediu și Dianei Rotaru. Pe făgașul autobiografic se 
înscrie Cornelia Tăutu: își povestește cu naturalete și modestie 
începuturile dificile în muzică, le aduce frumoase omagii lui 
Dragoș Alexandrescu, Aurel Stroe, Mihail Jora, Anatol Vieru, 
losif Conta, o evocă pe Florica Musicescu, deapănă amintiri din 
lumea teatrului și a filmului, cu o luciditate admirabilă fata de 
propria tendinţă la exaltare. Impresionează, la ea, sentimentul 
profundei recunostinte -— calitate foarte rară astăzi. O 
solidaritate a generaţiei emană din interviurile lui Corneliu Dan 
Georgescu, Lucian Metianu si Octav Nemescu. C.D. 
Georgescu prezinta realist perceptia muzicii romanesti in 
Germania, îi evocă pe Liviu Glodeanu, Mihai Moldovan, Stefan 
Zorzor si Corneliu Cezar, se arata cumpatat si prudent in 
aprecieri, e atras de monotonie, de static, de atemporal, de 
gamelanul indonezian si de minimalistii americani. Lucian 
Metianu îi adaugă pe Gheorghe Costinescu, Mitrea Celarianu, 
Costin Miereanu, Nicolae Brandus și Cornel Taranu generaţiei 
evocate de Corneliu Dan Georgescu, deploră atitudinea 
egocentrică a muzicienilor care «vorbesc doar de ei înșiși, 
nepomenind nimic de colegii lor, de cultura solidă din 
Romania»; deplânge și «pierderea totală a oamenilor de 
valoare» peste tot în lume. Consemnează decăderea 
festivalurilor de muzică contemporană de la Darmstadt sau 

Varşovia. Interviul lui Lucian Meţianu conturează un domn 
elegant, aristocratic, descendent al unei familii ilustre. Ca de 
obicei, cu totul aparte se situează Octavian Nemescu, care 
vorbește foarte puţin despre el însuși, preferând expunerea 
teoriilor sale extravagante, curajoase. O face fără poză, fără 
dorința de a se scoate în evidenţă, fără a se observa cu colţul 
ochiului. Își omagiază colegii, în 'special pe Corneliu Cezar, în 
opinia sa - primul spectralist în lume, isi elogiază profesorii, 
interpreţii, regretă ștergerea demarcatiei între cultura «înaltă» si 
cea populistă, realizează lucid ieșirea din repertorii a muzicii 
compozitorilor defuncti și denunţă «lăcomia compozitorilor în 
viata de a se programa pe ei înșiși». Are un simt măreț al 
istoriei — prevede sfârșitul civilizației europene în favoarea celei 
asiatice si pune în opoziție spectacolul cu ritualul, cu o 
argumentatie bine construită. Tonul profetic, aspiraţiile înalte, 
spiritualitatea lui Octav Nemescu, refuzul carnalului, viziunea 
cosmică sunt, pentru toți cei care l-au cunoscut, dar si pentru 
cei ce-i vor citi interviul, suportul muzicii sale, incontestabil 
originale. În total contrast apare interviul lui Vladimir «Bimbo» 
Cosma, următorul din carte. (În treacăt fie spus, e păcat că nu 
apar datele, anii interviurilor; cititorul le poate deduce uneori, 
dar se întreabă adesea când au avut loc aceste convorbiri și pe 
ce criterii sunt înșiruite). Vladimir Cosma e ancorat în real, în 
imediat, e inventiv, găsește soluţii în situaţii periculoase 
(dovadă episodul ședinței de excludere din Conservator în 
1958), cunoaște și evocă multe nume din industria filmului, a 
divertismentului, e din ce în ce mai dedicat dirijatului si plin de 
proiecte. În cazul său, succesul pare a fi un produs al 
adaptabilitatii si al lipsei prejudecatilor, pe cand în amintirile 
Violetei Dinescu succesul pare providential, primit si privit cu o 
anumită candoare. Candoarea îi e proprie si Irinei Odagescu- 
Tutuianu, mai ales în anecdota cu Jean-Victor Pandelescu, un 
personaj extraordinar, de care puţini isi mai aduc aminte azi, 
din păcate. Gratitudinea compozitoarei fata de Valentin 
Gruescu merita consemnata. Interviurile lui Cornel Taranu si cel 
al lui Lucian Metianu se succed in carte; amandoi vorbesc si 
despre colegi si despre propria creatie, despre muzica 
românească în lume; îi inrudeste bunul gust si temperanta în 
exercițiul criticii, proporţia justă între subiectivitate și 
capacitatea de a relativiza, poate specifice zodiei Gemenilor, pe 

care Nicolae Brânduș o vede ca producătoare de mari 
compozitori, ca și cea a Berbecului. Relaţia compozitorului cu 
instrumentul la care a excelat e un filon important în carte; lon 
Bogdan Ștefănescu insistă asupra ei în dialogul cu compozitorii 
care au fost sau sunt și excelenți instrumentiști. Cariera 
pianistică a lui Nicolae Brânduș a fost importantă — cine, dintre 
pianistii români, a mai cântat Concertul nr. 2 de Bartok? - dar 
compozitorul vorbește despre ea cu detașare și nonşalanţă. 
Mihaela Vosganian relatează că la 15 ani cânta concertele de 
Grieg si Liszt cu Ludovic Bacs, Iosif Conta sau Paul Popescu, 
dar că o crampă musculară după cutremurul din 1977, care a 
survenit imediat după recitalul său cu sonate de Beethoven, a 
convins-o de vulnerabilitatea interpretului și a determinat-o să 
înceapă practici spirituale ce vor duce si la mânuirea 
instrumentelor de percuție. Dan Dediu studia în școală la pian 
câte 7-8 ore pe zi, motivat și de ideea că «un compozitor 
trebuie să cânte la pian, ca să audă armonic si polifonic»; Irinel 
Anghel realizează că poate ea nu era «cel mai indicat pianist 
pentru o formaţie» ; Fred Popovici renunţă la ideea de a deveni 
pianist concertist, Adrian Iorgulescu mărturisește că nu-i plăcea 
să studieze, nu avea răbdare; Ludovic Bacs și Vladimir Cosma 
cântă la vioară, la fel și Gabriel Almași, Doina Rotaru scrie mult 
pentru flaut, Carmen Petra are predilecție pentru harpă. Cornel 
Taranu si Carmen Cârneci dirijează ocazional, pe cand Remus 
Georgescu e în primul rând dirijor fericit că are și «harul 
compoziţiei». Laura Manolache vine dinspre muzicologie către 
compoziţie si lucrează într-un ritm prestabilit, cu două lucrări 
ample obligatorii anual; e impresionată când fiul său, pianist, îi 
comandă o lucrare pentru bis; Carmen Cârneci așteaptă să 
colaboreze cu fiii săi, pe când în familia Dediu, Valentina e cea 
care îl ajută pe Eugen la pian. In filonul - secundar în carte - al 
legăturii părinte - copil se remarcă puternic relația mamă-fiică, 
cu imensa admiraţie reciprocă a Doinei și Dianei Rotaru, 
imersiunea lor într-un univers de sorginte comună, dar cu 
rezultate foarte diferite, apoi echipa mamă-fiică a Mihaelei 
Vosganian cu Armine. Foarte înduioșătoare și autentică apare 
relația Corneliei Tăutu, mereu ocupată, cu fiica sa, care crede 
că îi stă în drum; amestecul de penitenta și mandrie al Corneliei 
Tăutu îl cunosc, probabil, multi artiști. In perspectiva punților 
maestru - discipol, nonconformisul și originalitatea autentică a 

lui Irinel Anghel, studenta preferată a lui Octavian Nemescu, au 
primit, probabil, validarea profesorului; spre deosebire de 
Nemescu, la Irinel ele par să se clădească pe o permanentă 
conștientizare, analiză și reflexie asupra propriei ființe. Spiritul 
ei analitic și nevoia de rigoare sunt doar în aparent contrast cu 
nevoia de a improviza, de a soca. Arderea ritualică a partiturilor 
proprii într-un gest simbolic al eliberării de constrângeri e o 
dovadă de histrionism bine aspectat. In realitate, personalitatea 
și arta lui Irinel Anghel sunt echilibrate de o minte extrem de 
lucidă, deopotrivă fascinată de pericol și de risc, dar dominată 
de un spirit de autoconservare remarcabil. Nu te poţi îndoi de 
sinceritatea sa când vorbește de echilibrarea contextelor si nu 
de acordarea lor. De altfel suprarealismul, de la care 
compozitoarea își revendică descendența si Fluxus, grupare 
artistică cu rădăcini dadaiste ce legitimează încă din anii 1960 
multi- și interdisciplinaritatea, sunt curente cu manifeste 
declarate, cu idei clar enunțate si sistematizate. Aparent 
singuratică, Irinel Anghel se adaptează perfect grupului, are 
nostalgia lucrului în colectiv (ansamblului Pro Contemporania, 
producției Elisavetei Bam, după Daniil Harms) si se identifică, 
romantic, cu lupii — animale ce echilibrează ecosisteme. 
Declarația cea mai convingătoare de independenţă din interviul 
său e, probabil, «ca artist, eu aparţin tuturor domeniilor și nu 
aparţin niciunuia». Angoasa apartenenţei dar si permanenta 
nevoie de ea o definesc ca om și ca artist. Diferenţele de 
temperament dintre cei intervievaţi sunt în sine extrem de 
interesante: Adrian Pop se autodefinește ca «autor lent», iubitor 
de poezie, perfectionist ce suportă greu ameninţarea scadentei 
unei comenzi; Fred Popovici are o arie largă de interese, în 
care explorările matematice sunt pe un loc important; e 
neașteptată opinia sa despre Tudor Ciortea ca singurul din 
generaţia sa cu o concepţie deschisă fata de avangardă. 
Influenţa culturii franceze este evidentă la Fred Popovici, dar se 
vede si la Cornel Taranu; adaptarea la ea marchează traseul lui 
Vladimir Cosma si al lui Horea Surianu, așa cum parcursul 
german al Violetei Dinescu, al lui Corneliu Dan Georgescu și al 
lui Carmen Cârneci conturează o altă zonă. Relaţia muzicii cu 
matematica (chiar și sub forma refuzului celei din urmă) e și ea 
un filon important al cărţii. Nu în ultimul rând e de reținut 
beneficiul unor studii paralele cu muzica, bunăoară Politehnica 


98 


Revista MUZICA Nr. 7 / 2022 


la Stefan Niculescu, Lucian Metianu, Fred Popovici, filosofia - în 
cazul lui Carmen Petra-Basacopol, Ludovic Bacs, unele făcute 
și în ideea părinţilor de a studia mai întâi «materii serioase». 
Cartea se încheie cu interviul lui Adrian lorgulescu, realizat 
recent; în calitatea de președinte al Uniunii Compozitorilor timp 
de multi ani, relatează momente dramatice din istoria acesteia; 
ca ministru al culturii, poziția sa amintește de diriguitorii romani, 
care urmăreau scopuri civice, cu anvergură istorică. Ca 
muzician, îmbină melancolia cu rigoarea, tot în paradigma 
romană. Rigoarea, deschiderea către toate resursele culturale 
existente, cunoașterea trecutului, recunostinta fata de mentori, 
conștiința propriei valori si recunoașterea meritelor celorlalţi, 
colegialitatea apar de-a lungul întregii cărţi; chiar dacă 
«armurile» indică tonalități diferite, armatura componisticii 
românești impresionează prin soliditatea sa. Pe lângă numele 
recurente ale lui Enescu, Mihail Jora, Paul Constantinescu, 
Constantin Silvestri, Theodor Rogalski, Mihail Andricu, 
Sigismund Toduta, Zeno Vancea, Sabin Drăgoi, Martian 
Negrea, lon Dumitrescu, Alexandru Pașcanu, sunt amintiţi, în 
diferite contexte, compozitorii Alfred Alessandrescu, Leon 
Klepper, Alfred Mendelsohn, Wilhelm Berger, Adrian Raţiu, 
Myriam Marbe, Dan Constantinescu, Doru Popovici, Nicolae 
Beloiu, Hilda Jerea, Călin loachimescu, Sabin Păutza, Teodor 
Tutuianu, Dan Buciu, Richard Oshanitzky, Liviu Dănceanu, 
Sorin Vulcu, Costin Cazaban, Anton Dogaru, Dinu Petrescu, 
lancu Dumitrescu, Ana-Maria Avram, Dan Timiș, Andrei 
Tănăsescu, Nicolae Teodoreanu, Mihai Măniceanu, Mihai 
Murariu, Sabina Ulubeanu, Cristian Lolea, profesorii Garabet 
Avakian, Serafim Andropov, Petre Lefterescu, Dinu Ciocan, 
Harry Miller, dirijorii Emanoil Ciomac, Mendi Rodan, Emanoil 
Elenescu, Paul Popescu, Marin Constantin, Paul Staicu, 
interpreţii Dan Grigore, Valentin Gheorghiu, Aurelian-Octav 
Popa, Daniel Kientzy, Emil Sein, Marin Cazacu, lon Ivan 
Roncea, Ladislau Csendes, Emil Vișenescu, Andrei Kivu, Anca 
Vartolomei, Eugen Glăvan, Maxim Belciug, Steliana Calos, 
Corneliu Fanateanu, lon Piso și multe alte personalităţi din 
lumea artei. Lista e incompletă și ramâne deschisă. 

lon Bogdan Ștefănescu a realizat, cu talent si charisma, 
un mozaic al cărui efect de «temps retrouve» va rezona cu 
fiecare cititor, va spori cu fiecare lectură. 

SUMMARY 
Lena Vieru Conta 


Dialogues in musical key by lon Bogdan Ștefănescu 
or «Time Regained» 


Flutist and poet lon Bogdan Stefanescu’s book Dialogues in a 
Musical Key, Editura Muzicala, May 2022, is a vivid gallery of 
portraits of modern and contemporary Romanian composers. 
The book consists of a foreword, 16 interviews and 12 “portrait 
sketches” of late composers whom the author met, worked with 
and greatly admired, but never interviewed. The foreword 
explains |. B. Stefanescu’s urge to become “an alchemist of the 
souls” of those whose music he loves to perform; the 12 
evocations revolve around professional encounters, described 
with a remarkably observing eye, psychological intuition and 
memory of gestures and attitudes. Each fragment ends with a 
poem dedicated to the respective composer. The interviews, 
taken in the past 15 years for the Cultura magazine are proof of 
skillful maieutics: the composers reminisce details of their 
musical upbringing, describe their working methods and 
deliberate about their aesthetic options. The author's prodigious 
activity as a flutist is an unobtrusive binding agent of the 
evocative sketches which, together with the very interesting 
interviews, create a rich fresco of the Romanian music of the 
past decades. 

